Държавен вестник, бр. 91, 2024 г., стр. 3

БРОЙ  91	
Д Ъ Р Ж А В Е Н  В Е С Т Н И К 	
СТР.  3  
11 април 2024 г. за изменение на Регламент 
(ЕС) № 910/2014 по отношение на създаването 
на европейска рамка за цифрова самоличност 
(Регламент (ЕС) 2024/1183);
3. Регламент (ЕС) 2022/612 относно роу­
минга в обществени мобилни съобщителни 
мрежи в рамките на Съюза (Регламент (ЕС) 
2022/612);
4. Регламент (ЕС) 2015/2120 на Европейския 
парламент и на Съвета от 25 ноември 2015 г. 
за определяне на мерки относно достъпа до 
отворен интернет и за изменение на Директива 
2002/22/ЕО относно универсалната услуга и 
правата на потребителите във връзка с елек­
тронните съобщителни мрежи и услуги и на 
Регламент (ЕС) № 531/2012 относно роуминга 
в обществени мобилни съобщителни мрежи в 
рамките на Съюза (Регламент (ЕС) 2015/2120);
5. Регламент (ЕС) 2018/644 на Европейския 
парламент и на Съвета от 18 април 2018 г. 
относно услугите за трансгранична доставка 
на колетни пратки;
6. Регламент (ЕС) 2022/2065 на Европейския 
парламент и на Съвета от 19 октомври 2022 г. 
относно единния пазар на цифрови услуги и за 
изменение на Директива 2000/31/ЕО и други 
нормативни актове (Регламент (ЕС) 2022/2065/
Акт за цифровите услуги);
7. Директива 2002/21/ЕО на Европейския 
парламент и на Съвета от 7 март 2002 г. от­
носно общата регулаторна рамка за електрон­
ните съобщителни мрежи и услуги (Рамкова 
директива) (Директива 2002/21/ЕО).
(2) При изпълнение на функциите си коми­
сията взаимодейства с други държавни органи, 
с Европейската комисия и националните ре­
гулаторни органи на държавите – членки на 
Европейския съюз, както и с неправителствени 
организации, национални или чуждестранни 
институции, по реда, определен в действащото 
законодателство.
(3) При осъществяване на своите правомо­
щия комисията се произнася с мотивирани 
решения, които са индивидуални или общи 
административни актове.
(4) С решения комисията може да приема и 
нормативни административни актове съгласно 
правомощията си.
(5) Комисията с решение приема правила 
за професионална етика, които да осигуряват 
условия за честно и професионално изпълнение 
на задълженията на членовете на комисията 
и на служителите от администрацията и за 
избягване на конфликт на интереси. Правилата 
за професионална етика съдържат ръководните 
етични принципи и правилата за поведение на 
членовете и служителите на комисията при 
изпълнение на служебните им задължения.
(6) Членовете на комисията изпълняват 
задълженията си съобразно закона и при спаз­
ване на принципите на законоустановеност, 
независимост, безпристрастност, обективност, 
предвидимост, прозрачност, публичност, кон­
султативност, равнопоставеност, пропорцио­
налност, неутралност по отношение на мрежите 
и услугите и свеждане на регулаторната намеса 
до минимално необходимото.
(7) При осъществяване на своите право­
мощия комисията е независима от изпъл­
нителната власт и не може да иска или да 
приема указания от друг орган във връзка с 
упражняването на правомощията, които са 
є възложени със закон.
Чл. 5. (1) Председателят на комисията:
1. представлява комисията или упълномо­
щава лица, които да я представляват;
2. организира и ръководи дейността на 
комисията и нейната администрация;
3. одобрява и предлага проект за дневен ред, 
насрочва и ръководи заседанията на комисията; 
4. упражнява функциите на орган по наз­
начаването по отношение на държавните 
служители и на работодател по отношение на 
служителите, работещи по трудово правоот­
ношение, в администрацията на комисията;
5. създава, преобразува и закрива отдели 
и сектори;
6. утвърждава щатното разписание и длъж­
ностните характеристики на главния секретар 
и на длъжностите, които са му непосредствено 
подчинени;
7. организира и отговаря за изпълнението 
на бюджета на комисията;
8. информира обществеността за дейността 
на комисията;
9. сключва договори, необходими за дей­
ността на комисията, или упълномощава лица, 
които да изпълняват тези функции;
10. командирова членовете на комисията 
в страната и в чужбина;
11. командирова служителите от адми­
нистрацията в страната и в чужбина или 
упълномощава лица, които да изпълняват 
тези функции.
(2) Председателят изпълнява правомощията 
си по ал. 1, т. 4 и 7 по правила, приети с ре­
шение на комисията. Правомощията по ал. 1, 
т. 7 се изпълняват при спазване на принци­
пите за законосъобразност, добро финансово 
управление и прозрачност съгласно Закона за 
финансовото управление и контрол в публич­
ния сектор. Председателят може да делегира 
правомощията си по Закона за финансовото 
управление и контрол в публичния сектор на 
друго длъжностно лице в администрацията.
(3) Председателят със заповед може да 
упълномощи служител от администрацията, 
който да изпълнява функциите по ал. 1, т. 8. 
По предложение на председателя тези функ­
ции могат да бъдат възложени с решение на 
комисията на неин член.
(4) Със заповед на председателя могат да 
се уреждат и други въпроси, свързани с ор­
ганизацията на работа на администрацията 
на комисията.